Petras Polekauskas

Petras Polekauskas (1908 m. – 1965 m. balandžio 12 d. Hartforde, JAV) – tarpukario Lietuvos ir lietuvių policijos batalionų karininkas. Glitiškių žudynių organizatorius.

 Biografija 
1931 m. baigė Marijampolės Rygiškių Jono gimnaziją ir įstojo į Kauno karo mokyklą. Baigė karo mokyklą 1933 m. Tarnavo Pirmajame husarų pulke. 1940 m. gegužės 16 d. perėjo į Antrąjį ulonų pulką. Sovietams okupavus Lietuvą, paskirtas Raudonosios armijos 29-ojo teritorinio šaulių korpuso 26-ojo kavalerijos pulko priešlėktuvinės baterijos vadu. 1941 m. prasidėjus Vokietijos įsiveržimui į Sovietų Sąjungą, pasitraukė iš Raudonosios armijos. Tais pačiais metais įstojo į vokiečių suformuotą 15-ąjį (Gardino) policijos batalioną. Vadovavo bataliono kuopai nacių okupuotuose Lietuvos ir Baltarusijos kraštuose. 1942–1944 m. ėjo 254-ojo policijos bataliono vado adjutanto pareigas. 1944 m. pradžioje paskirtas 258-ojo bataliono kuopos vadu. 1944 m. birželio 20 d. lenkų partizanai netoli Glitiškių kaimo surengė pasalą lietuvių policijos kariams. Tą pačią dieną į Glitiškes atvykęs kuopos vadas Petras Polekauskas įsakė sušaudyti Glitiškių dvaro darbininkų šeimą, nurodžiusią partizanams, kur slepiasi sužeistieji ir kitus Glitiškių dvaro gyventojus. Žuvo 39 lenkų tautybės žmonės. Antrojo pasaulinio karo pabaigoje pasitraukė į Vokietiją. 1951 m. persikėlė į JAV. 

 Išnašos 

 Šaltiniai 



Kategorija:JAV lietuviai
Kategorija:Lietuvos karininkai